kardosdrur/scandi-wiki huggingface dataset:
Börde Lamstedt

Börde Lamstedt er en Samtgemeinde (fælleskommune eller amt) i den tyske delstat Niedersachsen. Den ligger omkring 35 km øst for Bremerhaven, og 15 km nord for Bremervörde. Adminisgtrationen ligger i byen Lamstedt.

Samtgemeinde Börde Lamstedt består af kommunerne:

 Armstorf
 Hollnseth
 Lamstedt
 Mittelstenahe
 Stinstedt
Vigerslevparken

Vigerslevparken  ligger omkring Harrestrup Å/Damhusåen i Hvidovre i Københavnsområdet. Den er  et fire km langt, grønt bælte, der går  fra Damhussøen i nord til Valbyparken  i syd.  

Parken er flere steder skåret igennem af store veje og jernbanen mod Roskilde, hvilket giver en noget usammenhængende park.
Flere steder i parken er der fodboldbaner, og op til Damhussøen er der på den gamle vandværksgrund  et Vandværksted, hvor der undervises om drikkevand og undersøgelse af  vands egenskaber og vandkvalitet.

Vigerslevparken er anlagt i flere etaper fra 1929 til 1963, og navnet stammer fra  den første kendte mand, som byggede en gård i området cirka år 400 e.Kr., som hed Vigar og lagde navn til landsbyen Vigarsløv.

Parken blev sammen med Damhussøen, Damhusengen og Krogebjergparken fredet  4. november 2010
.

Eksterne kilder/henvisninger 

Københavns kommune  om parken, med interaktivt kort.
 Om Vigerslevparken  på dn.dk
Parker i København
Fredede arealer i Danmark
Valby
UEFA Super Cup 2013

UEFA Super Cup 2013 var den 38. udgave af UEFA Super Cup. Kampen blev spillet imellem vinderne af UEFA Champions League 2012-13, Bayern München og vinderen af UEFA Europa League 2012-13, Chelsea på Eden Arena i Prag den 30. august 2013.

Denne udgave af kampen var den første, siden 1998, som ikke blev spillet på Stade Louis II i Monaco. Fremtidige udgaver vil blive spillet forskellige steder. Værten for UEFA Super Cup 2014 bliver Cardiff City Stadium i Cardiff, Wales.

Kampens vinder blev Bayern München, som slog Chelsea i en straffesparkskonkurrence efter et resultat på 2-2. Dette blev Bayern Münchens første titel og samtidigt første gang at et tysk hold vinder UEFA Super Cup. Det blev også første gang at en straffesparkskonkurrence var nødvendig.

Stadion 

Eden Arena blev udnævnt som vært den 16. juni 2011. Stadionet åbnede den 7. maj 2008 og er det mest moderne stadion i Tjekkiet. Stadionet bliver benyttet som hjemmebane for Slavia Prag og af og til det tjekkiske fodboldlandsholdlandshold. Eden Arena har en kapacitet på 21,000 tilskuere.

Kampen

Detaljer

Statistikker

Kilder

Eksterne henvisninger 
 UEFA Super Cup (official website)
 2013 UEFA Super Cup, UEFA.com

2013
FC Bayern München
Chelsea F.C.
Fodbold i 2013
Sport i Prag
ILOVEYOU

ILOVEYOU, også kaldet Lovebug eller Love Letter, var en computerorm som den 4. maj 2000 og i månederne efter skabte ravage hos 45 millioner e-mail brugere, inficerede millionvis af computerfiler og anrettede skader for mindst fem milliarder dollar. "ILOVEYOU" var beskeden i emnefeltet, og den vedhæftede fil bar navnet "LOVE-LETTER-FOR-YOU.txt.vbs". Virussen inficerede blandt andet USA's forsvarsministerium Pentagon, CIA, det britiske parlament og store virksomheder som Ford og Lucent. I Danmark gik det bl.a. ud over Folketinget, TV 2, Tele Danmark (TDC A/S) og Energiministeriet, hvor it-systemerne bukkede under for presset.

Filen havde en klassisk dobbelt filendelse – txt.vbs – som skulle snyde brugerne til at tro, at der var tale om et tekstdokument og ikke en scriptfil. Men hvis man åbnede filen, blev computeren inficeret og Lovebug sendte sig selv videre til alle kontakter i adressebogen.

Virus blev sporet tilbage til Filippinerne. Den 8. maj 2000 foretog det filippinske politi en razzia i en forfalden lejlighed i en forstad til Filippinernes hovedstad Manila, hvor den 24-årig Onel de Guzmans søster, Irene boede. Under razziaen beslaglagde politiet 17 disketter, telefoner og elektronisk udstyr, men fandt ikke computer eller modem. Onel de Guzman, en elev af AMA Computer College i Quezon City blev anholdt i in absentia, men da Filippinerne på daværende tidspunkt ikke havde nogen hackerlovgivning, blev han i stedet sigtet efter en lov om illegal brug af kodeord i bankverdenen, som dog den 21. august 2000 frafaldt. Guzman fik efterfølgende utallige jobtilbud som computerprogrammør, men afslog, og ønskede i stedet at læse færdig til systemudvikler.

Onel de Guzmans advokater fastholder, at han spredte virusprogrammet ved en fejl, og at han ikke havde onde hensigter med virussen. Han havde tidligere fortalt sin skole om skabelonen til et program, der kunne stjæle kodeord til at få adgang til internet og herefter automatisk sende dem til en nærmere specificeret email-adresse.

Virussen har i mange år været klassificeret som den mest ødelæggende nogensinde. I 2011 blev filmen Subject: I Love You udgivet, som er direkte inspireret af virussen.

Se også 
 WannaCry ransomware angreb

Referencer

Eksterne henvisninger 
 The Love Bug: A Retrospect (engelsk)

Begivenheder i 2000
Computervirus
Samtgemeinde Hagen

Hagen er en Samtgemeinde (fælleskommune eller amt) i den tyske delstat Niedersachsen. Dens administration ligger i Hagen im Bremischen.

1. Januar 2014 nedlægges Samtgemeinde Hagen og kommunen indgår i den nye kommune Hagen im Bremischen 

Samtgemeinde Hagen består indtil da af kommunerne:

 Bramstedt
 Driftsethe
 Hagen im Bremischen
 Sandstedt
 Uthlede
 Wulsbüttel

Eksterne kilder/henvisninger
Balle (runerister)

Balle var en runerister, der levede i sidste halvdel af 1000-tallet. Han har signeret omkring tyve runesten i det sydvestlige Uppland og det nordlige Södermanland. En del af Balles runsten har tekst på vers, eksempelvis Ågerstastenen. Han anses at have været elev af Livsten og arbejdede i en ornamenteret stil. Det er uklart om Balle og Balle den røde, der ristede to sten i Västmanland (Lilla Kyringe og Hassmyra), er den samme person.

Det mest berømte af Balles værker er Altunastenen ved Altuna kyrka i Uppland. På stenen er bl.a. ristet en gengivelse af scenen, hvor Thor får Midgårdsormen på krogen under et besøg hos Hymer.

Runesten ristet af Balle 

Runeristere
Falkenbergs FF

Falkenberg fodboldforening (FFF) er en hallandsk/skånelandsk fodboldklub fra Falkenbjerg stiftet den 3. januar 1928, som spiller i den næsthøjeste svenske række, Superettan. Holdet spiller i gule bluser og hvide bukser. Hjemmebanen har navnet Falcon Alkoholfri Arena. Ordet "alkoholfri" er inkluderet for at overholde svensk alkohollovgivning. 

Efter at have spillet i de nedre divisioner i lang tid gik holdet til Superettan, efter at have kvalificeret sig mod FC Trollhättan i 2002, før de gennem sejr i Superettan 2013 kvalificerede sig til spil i den bedste række Allsvenskan, hvor de spillede tre sæsoner. Efter to sæsoner i Superettan 2017-2018 rykkede de igen op i Allsvenskan til 2019.

Kendte spillere 
 Pär Zetterberg
 Henrik Bertilsson
 Daniel Alexandersson
 David Elm
 Viktor Elm
 Erik Johansson
 Gustaf Nilsson
 Niclas Eliasson

Statistik

Referencer

Eksterne henvisninger 

 Falkenbergs FFs hjemmeside 

Fodboldklubber i Sverige
Etableret i 1928
FF
Runerister

En runerister er en specialist i at riste runer. Der kendes navne på over 100 runeristere fra vikingetidens Sverige, hvoraf de fleste er fra det 11. århundrede i det østlige Svealand. Mange anonyme runeristninger er blevet tilskrevet de navngivne runeristere med større eller mindre sikkerhed.

Kendte runeristere 

 Balle
 Fot
 Frögärd i Ösby
 Halvdan
 Torgöt Fotsarve (søn af Fot)
 Ulf af Borresta
 Visäte
 Öpir
 Åsmund Kåresson
 Åver

 
Runeindskrifter
Håndværk
Ministeriet for særlige Anliggender

Ministeriet for særlige Anliggender var et dansk ministerium, der blev oprettet under Regeringen Vilhelm Buhl II efter Danmarks befrielse den 5. maj 1945. Ministeriet blev oprettet med Mogens Fog som minister. Ministeriets formål var at afvæbne modstandsbevægelsens styrker og og yde bistand til frihedskampens ofre. Ministeriet oprettede "kontorer for særlige anliggender" i købstæderne, som udbetalte understøttelse og gaver til frihedskampens ofre. 

Ved Vilhelm Buhls og befrielsesregeringens afgang i november 1945 blev ministeriet overtaget af Per Federspiel.

Ministeriet blev nedlagt i 1947, hvorefter socialministeriet overtog ministeriets opgaver.

Noter

Eksterne henvisninger / Kilder 
 Opslag i Lex.dk

Danske ministerier
Etableret i 1945
Ophørt i 1947
Åver

Åver (700-tallet) var en dansk runerister, som udførte nogle af de ældste danske runesten. Han har ristet Helnæs-stenen og Flemløse-stenen, der begge stammer fra det sydvestlige Fyn.

Runeristere
Christian Lindner

Christian Lindner (født 7. Januar 1979 i Wuppertal) er en tysk politiker, der siden 2013 har været formand for det liberale parti FDP. Han blev 8. december finansminister i regeringen Regeringen Olaf Scholz.

Lindner studerede politologi, statsret og filosofi og tog en magistergrad fra Rheinische Friedrich-Wilhelms-Universität Bonn i 2006.

Fra 2009 til 2011 var han FDP's generalsekretær. I 2012 blev han partiformand i delstaten Nordrhein-Westfalen. Efter Forbundsdagsvalget 2013, da FDP fik med 4,8 % af stemmerne sit værste valg siden stiftelsen, blev han partiets nye formand i december 2013.

Referencer

Eksterne henvisninger 

 Christian Lindners hjemmeside 
 Biografi ved Landdagen i Nordrhein-Westfalen  
 Biografi ved Forbundsdagen  

Politikere fra FDP
Medlemmer af Forbundsdagen
Finansministre fra Tyskland
Samtgemeinde Hemmoor

Hemmoor er en Samtgemeinde (fælleskommune eller amt) i den tyske delstat Niedersachsen. Adminisstrationen ligger i byen Hemmoor.

Samtgemeinde Hemmoor består af kommunerne:

 Hechthausen
 Hemmoor
 Osten

Eksterne kilder/henvisninger
Samtgemeinde Land Hadeln

Land Hadeln er en Samtgemeinde (fælleskommune eller amt) i den tyske delstat Niedersachsen. Administrationen ligger i byen Otterndorf. Den blev oprettet 1. januar 2011 ved en sammenlægning af de tidligere Samtgemeinden Hadeln og Sietland.

Samtgemeinde Land Hadeln består af følgende otte kommuner:

 Ihlienworth
 Neuenkirchen
 Nordleda
 Odisheim
 Osterbruch
 Otterndorf
 Steinau
 Wanna

Eksterne kilder/henvisninger
Land Wursten

Land Wursten er en Samtgemeinde (fælleskommune eller amt) i den tyske delstat Niedersachsen. Den ligger omkring 20 km sydvest for Cuxhaven, og 15 km nord for Bremerhaven. Administrationen ligger i byen Dorum.

Samtgemeinde Land Wursten består af følgende kommuner:

 Cappel
 Dorum1
 Midlum
 Misselwarden
 Mulsum
 Padingbüttel
 Wremen

Eksterne kilder/henvisninger
Johan Albrecht af Mecklenburg-Schwerin

Hertug Johan Albrecht til Mecklenburg-Schwerin () (8. december 1857 – 16. februar 1920) var en tysk prins af Mecklenburg-Schwerin.

Han fungerede som regent i to tyske stater: Fra 1897 til 1901 var han regent i Storhertugdømmet Mecklenburg-Schwerin på vegne af sin mindreårige nevø Frederik Frans 4. af Mecklenburg-Schwerin, og fra 1907 til 1913 var han regent i Hertugdømmet Braunschweig.

Se også 
 Mecklenburg

Huset Mecklenburg
Kongelige fra Tyskland
Tyskere i 1800-tallet
Tyskere i 1900-tallet
Personer fra Schwerin
The Startup Kids

The Startup Kids er en dokumentarfilm om unge IT-iværksættere i USA og Europa. Den indeholder interviews med grundlæggerne af Vimeo, Dropbox, Soundcloud, Debito med flere - der taler om, hvordan de startede deres virksomhed og deres liv som iværksættere. Fælles for de interviewede virksomheder er, at de alle på hver deres måde har sat et markant aftryk på internettet.

I dokumentaren interviews samtidig investorer, venture kapitalister om hvilken forskel disse tech-virksomheder har haft på internettet de sidste 10 år.

I filmen medvirker blandt andet: 
 Brian Wong
 Alexander Ljung
 Jessica Mah
 Leah Culver
 Ben Way
 Zach Klein

Eksterne henvisninger 
 
 Dokumentarens officelle hjemmeside

Dokumentarfilm fra USA
Amerikanske film fra 2012
Witold Pilecki

Witold Pilecki (13. maj 1901 – 25. maj 1948), polsk udtale: [ˈvitɔlt piˈlɛt͡skʲi]; kendt under følgende dæknavne: Roman Jezierski, Tomasz Serafiński, Druh, Witold, var en polsk officer og modstandsmand.

Pilecki var en polsk-litauisk kavaleriofficer og krigsveteran efter 1. verdenskrig. Han kæmpede ved flere lejligheder under polsk flag, blandt andet under den tyske og sovjetiske invasion af Polen i 1939, hvor han efter Polens nederlag, i november 1939, blev medlem af den polske undergrundshær (Armia Krajowa). Under 2. verdenskrig iværksatte Pilecki også en af krigens mest bemærkelsesværdige missioner, da han i september 1940 frivilligt lod sig arrestere af tyskerne for bevidst at infiltrere den nyligt etablerede koncentrationslejr Auschwitz i det sydlige Polen.

Officerer fra Polen
Modstandsfolk i 2. verdenskrig
Personer i 1. verdenskrig
Ray-Ban

Ray-Ban er et solbrille- og brillefirma, som blev startet i 1937 af det amerikanske firma Bausch & Lomb. I 1999 blev Ray-Ban solgt til italienske Luxottica Group for 640 millioner dollars. Bob Marley og Bob Dylan var nogen af de mest kendte mennesker, der gik med Ray-Ban i 1950-1960'erne.

Briller
Beklædningsvirksomheder fra USA
Etableret i 1937
Altunastenen

Altunastenen er en helleristning, der viser Thors kamp med Midgårdsormen. Stenen er hugget i granit omkring 1100-tallet. Ifølge inskriptionen er runerne ristet af runeristeren Balle.

Referencer 

Runesten i Sverige
Abdi İpekçi Arena

Abdi İpekçi Arena er en indendørs multi-arena i Istanbul, Tyrkiet. Den åbnede i 1986, og er opkaldt efter den tyrkiske jounalist, Abdi İpekçi. Den bruges til mange sportsbegivenheder som basketball, volleyball, men der holdes også koncerter som da Spice Girls holdt deres første koncert der. Eurovision Song Contest 2004 blev afholdt i Abdi İpekçi Arena. Den har en kapacitet på 12.270 gæster.

Eksterne henvisninger 

Bygninger, konstruktioner og anlæg i Tyrkiet
Curnonsky

.

Maurice Edmond Sailland (Født den 12. oktober 1872 i Angers i Frankrig, død den 22. juli 1956 i Paris) er en fransk gastronom. Hans  pseudonym var Curnonsky (forkortet 'Cur'), og han blev betegnet som gastronomiens fyrste. Han var den mest hædredede gastronomiske forfatter i Frankrig i det 20. århundrede. Han anses for at være opfinder af den motoriserede gastronomiske turisme, som blev populær med Michelin, skønt han ikke selv havde kørekort.

Eksterne henvisninger 

Madlavning
Faglitterære forfattere fra Frankrig
Ansø Enge

Ansø Enge er nogle  udstrakte engområder med kildevæld og rigkær beliggende i de store naturområder  mellem Sepstrup, Vrads  og Hjøllund i den sydlige del af  Silkeborg Kommune. Engene er en del af Natura 2000-område nr. 53 Sepstrup Sande, Vrads Sande, Velling Skov og Palsgård Skov, og er også en del af fuglebeskyttelsesområde F34. Det er en tidligere møllesø  til  Ansø Mølle som er kendt tilbage til 1481. Opstemningen af Ansø menes fjernet i anden halvdel af 1800-tallet, men det vises ikke præcist hvornår.  Engene er del i to af de 71 meter høje Blæsbjerge, og på den østlige side løber Lillebæk, og vest for den ligger  Sillerup Væld med et kildedambrug; på østsiden af Blæsbjerge kommer bækken Skærbæk fra Sepstrup Sande.  Bækkene og en  en række mindre vandløb der udspringer i engene  samles, og bliver til Salten Å (habitatområde 48, Natura 2000-område nr. 52).

Eksterne kilder/henvisninger 

 Basisanalysen for Natura 2000-område nr. 53 Sepstrup Sande, Vrads Sande, Velling Skov og Palsgård Skov 
Ansø Enge var møllesø fra tidernes morgen på dettabteland.dk
 Artsliste for Ansø Enge på fugleognatur.dk
Lokaliteter i Silkeborg Kommune
EU-habitatområder i Danmark
Trolderik og Nisserne

Trolderik og Nisserne er en dansk julekalender for børn som blev vist på TV 2 i 1990.

Medvirkende 
 Bob Goldenbaum - Trolderik
 Maria Stenz - Lafayette og Tiptroldeoldemor

Eksterne henvisninger 
 

Tv-julekalendere
Børneserier fra Danmark
Danske tv-serier fra 1990'erne
TV2 familie-julekalendere
Sportspaladset (Kyiv)

Sportspaladset er en sports- og musikarena i midten af Ukraines hovedstad Kyiv. Arenaen blev bygget i 1960 af arkitekterne Mikhajlo Hretjina og Oleksij Zavarov. Ved sportsbegivenheder er der plads til 7.000 personer, og ved koncerter 10.000. Eurovision Song Contest 2005 blev afholdt her.

Bygninger, konstruktioner og anlæg i Kyiv
Sport i Kyiv
Hervé This

Hervé This (født 5. juni 1955 i Suresnes) er en fransk kemiker som specialiseret sig i molekylær gastronomi.

Kemikere fra Frankrig
Franskmænd i 1900-tallet
Sepstrup Sande

Sepstrup Sande er nogle store hede- og indlandsklitområder i Midtjylland, beliggende mellem Sepstrup og Hjøllund, i den sydlige del af Silkeborg Kommune. Hederne gennemløbes af bækken Skærbæk der er en kildebæk til Salten Å. I den sydlige del ligger de små søer Kolsø og Ørredsø. Området er en del af Natura 2000-område nr. 53 Sepstrup Sande, Vrads Sande, Velling Skov og Palsgård Skov, og er også en del af fuglebeskyttelsesområde F34. Området krydses af vejen mellem Sepstrup og Hjøllund, og med vest går hovedvej 13.

Eksterne kilder/henvisninger 

 Basisanalysen for Natura 2000-område nr. 53 Sepstrup Sande, Vrads Sande, Velling Skov og Palsgård Skov 
Artsliste for Ansø Enge på fugleognatur.dk

Lokaliteter i Silkeborg Kommune
EU-habitatområder i Danmark
Nicholas Kurti

Professor Nicholas Kurti () FRS  (14. maj 1908 - 24. november 1998) var en ungarskfødt fysiker, der boede i Oxford i England det meste af sit liv. Kurti var en af de førende eksperimentelle fysikere på sin tid. 

Han blev født i Budapest i 1908 i Østrig-Ungarn og gik på gymnasiet der, men pga. anti-semitiske love måtte han forlade landet. Han flyttede til Paris, hvor han tog en kandidatgrad på Sorbonne.  Han opnåede en doktorgrad i lav-temperatur fysik i Berlin, hvor han arbejdede med professor Franz Simon. Da Adolf Hitler kom til magten, måtte både Simon og Kurti forlade Tyskland, og de tog herefter til Clarendon Laboratory ved University of Oxford i England. 

Under 2. Verdenskrig var han tilknyttet Manhattan Project. Han blev professor i fysik på Oxford University i 1967 og fortsatte til han trak sig tilbage i 1975. Han var også gæsteprofessor på City College i New York, the University of California, Berkeley og  Amherst College i Massachusetts.

Hans hobby var madlavning, og han var en entusiastisk fortaler for at anvende videnskabelig viden til at løse kulinariske problemer. Han holdt i 1969 et foredrag i Royal Society "The physicist in the kitchen", hvor han ved brug af en mikrobølgeovn kreerede en "omvendt" Baked Alaska, der var kold udvendig og varm indvendig.

Eksterne links 
Biografi på Royal Society
Curiouscook.com

Fysikere fra Ungarn
Fysikere fra Storbritannien
Ansatte ved University of Oxford
Briter i 1900-tallet
Jøder fra Ungarn
Jøder fra Storbritannien
Medlemmer af Royal Society
Professorer fra Storbritannien
She talks

She talks er en dansk musikgruppe bestående af Inge Poulsen, Henrik Madsen og Jens Poulsen.
De havde albumdebut i 2011, og i 2013 udgav de deres andet album Heroine, der blev rimelig godt modtaget.
Som deres inspiration nævner gruppen The Byrds og Beach House, og She talks Heroines musik er karakteriseret som "sødmefuld popmusik med klare hilsner til tresserne, ringlende guitarer, kælen ungpigevokal og bittersøde tekster".

Links 
 She Talks, YouTube-kanal.
 She talks, DR.

Henvisninger 

Musikgrupper fra Danmark
Musikgrupper fra 2010
Far til fire - Onkel Sofus vender tilbage

Far til fire - Onkel Sofus vender tilbage er en dansk film fra 2014, og den første i fjerde generation af Far til fire-serien. Filmen havde premiere den 6. februar 2014.

Instruktion: Giacomo Campeotto.

Medvirkende 
 Jesper Asholt − Far
 Kurt Ravn − Onkel Anders/Sofus
 Bodil Jørgensen − Fru Sejersen
 Sigurd Phillip Dalgas − Per
 Karoline Hamm − Mie
 Rasmus Bardram − Ole
 Emilie Werner Semmelroth − Søs

Referencer

Eksterne henvisninger 
 

Onkel Sofus vender tilbage
Danske film fra 2014
Dansksprogede film
Baked Alaska

Baked Alaska også kaldet Norsk omelet, eller blot Indbagt is, er en dessert, der består af is (typisk vanille- eller nougatis) på en lagkagebund med marengsovertræk. Retten sættes kortvarigt i ovnen, hvorved æggemassen bliver varm og sprød, hvorimod isen fortsat er kold. 

Retten findes i flere varianter. Fysikeren Nicholas Kurti udviklede i 1969 en "reverse Baked Alaska" ved brug af mikrobølgeovn, hvorved retten er varm indeni og kold udenpå. 

Navnet 'Baked Alaska' blev givet retten på Delmonico's Restaurant af chefkokken Charles Ranhofer i 1876 i anledning af en fejring af USA's nylige erhvervelse af området Alaska fra Rusland. Navnet 'Baked Alaska' og 'Norsk omelet' (eller 'omelette à la norvégienne' som retten kaldes i Frankrig) henviser til de lave temperaturer i Alaska og Norge.

Den 1. februar er 'Baked Alaska Day' i USA.

Noter 

Desserter
Is
En rose så jeg skyde

En rose så jeg skyde er en dansk julesalme baseret på en gammel tysk, katolsk Maria-salme. Den danske salme er blevet til som en oversættelse ved Thomas Laub og Uffe Hansen af den tyske salme. Salmen optræder i Den Danske Salmebog 2003 som nr. 117.

Historie 

Sangen offentliggjordes første gang i 1582 (eller 1588, det er omtvistet) i Gebetbuchlein des Frater Conradus som en 19 strofer lang katolsk hymne med fokus på Jomfru Maria. Formodentlig har den sin oprindelse i Trier, hvor en munk juleaften angiveligt skal have set en blomstrende rose på en tur i skoven. Denne tog han efterfølgende med sig til kirken og placerede i en vase på alteret ved siden af jomfru Maria.
 
Melodien er antagelig en tysk vise fra 1400-tallet, dog peger visse kilder på, at den kan stamme helt tilbage fra 1300-tallet. Sangen er senere blevet udgivet med 23 vers i Alte Catholische Geistliche Kirchengeseng, Köln i 1599, i Speirschen Gesangbuch, Köln år 1600 samt med seks vers i Catholische Geistliche Gesange i 1608.

I 1609 gjorde protestanten Michael Praetorius et eget arrangement af sangen, hvilket i dag er det mest kendte. Han udskiftede også jomfru Maria med Jesus i teksten. Denne version offentliggjorde Praetorius i sin Musae Sioniae samme år med to vers. Seks år senere lavede Melchior Vulpius en egen version, der imidlertid ikke er blevet ligeså kendt. Friedrich Layritz tilføjede i 1844 yderligere tre strofer. Omkring 300 år efter den første offentliggørelse anvendte Johannes Brahms 1894 melodien i sit orgelpræludium Es ist ein Ros' entsprungen (Op. 122, nr. 8). Denne version blev arrangeret for orkester af Erich Leinsdorf, med den engelske titel There is a rose in flower.

På dansk dukker salmen op i 1920, hvor Thomas Laub i sit værk Musik og Kirke bragte en oversættelse af Praetorius' tyske version med to strofer. Disse to strofer blev i 1935 suppleret med en tredje strofe af Uffe Hansen, valgmenighedspræst i Ubberub, oversat fra tredje strofe i Friedrich Layritz' version.

Litteratur 
 Hansjakob Becker: Es ist ein Ros entsprungen. In: ders. u. a.: Geistliches Wunderhorn. C. H. Beck, München 2001, , s. 135–145.

Eksterne henvisninger 
 

Salmer i Den Danske Salmebog
Julesalmer
Joy to the World

Joy to the World er en engelsk julesang (christmas carol).

Teksten er skrevet af den engelske salmedigter Isaac Watts. Teksten blev publiceret første gang i 1719 i Watts' samling The Psalms of David: Imitated in the language of the New Testament, and applied to the Christian State and Worship. 

Lowell Mason satte musik til teksten i 1839. Masons musik bygger på en melodi, som tidligere blev tilskrevet Händel, da flere takter ligner musikken i Händels oratorium Messias (forspillet til Comfort Ye samt indledningen til korsatserne Lift up your heads og Glory to God), men Händel er dog ikke ophavsmand til "Joy to the World".

Noter

Ekterne links

Julesange
Sange fra Storbritannien
Fum, Fum, Fum

Fum, Fum, Fum er en traditionel catalansk julesang.

Sangen menes at være skrevet i det 16. eller 17. århundrede. Ordet "fum" betyder "røg" på catalansk og henviser formentlig til røg, der stiger op af skorstenen set fra afstand, eller som foreslået i New Oxford Book of Carols, er en imitering af lyden af en tromme eller måske lyden af en guitar. Sangen er ikke i typisk spansk tradition, men er af catalansk tradition.

Noter

Eksterne links 
Kilder
 
Lyd
 En folkelig version med malegrinsk accent af det malegrinske band band Música nostra  med en video, eller i en anden version med musikerne .
 En version fra València af Paco Muñoz og børnekor 
 Version fra Barcelona af Capella de Música de Santa Maria del Pi choral society 
 Engelsk version af the Jubilate Ensemble 

Tekst

 "El vint-i-cinc de desembre" 

Salmer
Julesange